13-جو اولوسلار آراسی توریزم سرگیسی آرا‌لاریندا تورکیه-‌نین ده اولدوغو بیر چوخ خاریجی اؤلکه‌دن 40 شیرکتین ایشتیراکی ایرانین پایتاختی تهران-دا آچیلدی.
ایرانین پایتاختی تهران-دا تشکیل ائدیلن و بو اؤلکه‌نین مدنی ارث، اینجه صنعت‌لر و توریزم ناظیری علی عسگر مونیسان طرفیندن آچیق اعلان ائدیلن سرگی یه، تورکیه-‌دن تهران سفیرلیگی‌نین مدنیت موشاویرلیگی، تهران یونوس امره اینستیتوتو، تورک هاوا یول‌لاری (THY)، سرهات اینکیشاف آژانسی، ایزمیر والیلیگی و بیر چوخ تورک توریزم شیرکتی قاتیلدی.
تورک شیرکت‌لری‌نین ایستندلرینی زیارت ائدن مونیسا، تورکیه ایله ایران آراسیندا توریزمین اینکیشافینا دقت چکیب و ایرانا گلن تورک توریست‌لرین سایی‌نین 450 مین‌دن 1 میلیونا قالخدیغینی قئید ائدیب. ایکی اؤلکه آراسیندا گوجلو مدنی علاقه لرین اولدوغونو و بونون ایسه قارشی‌لیق‌لی سیاحت‌لرین آرتماسینا تحفه وئردیگینی بیلدیریب. تورک یاتیریمجیلارین ایران-دا یاتیریم‌لاری‌نین آرتماسی اوچون هر جور ایمکانی تامین ائتمکده حاضر اولدوق‌لارینی وورغولاییب.
13 -جو اولوسلار توریزم سرگیسی 15 فوریه شنبه گونونه قدر زیارته آچیق اولا‌جاق.
